|  |  |
| --- | --- |
| **5. NAPIREND** | **Ügyiratszám:** BSZ/ /2023. |

**ELŐTERJESZTÉS**

a Képviselő-testület **2023. november 24-i** **nyilvános** ülésére

|  |  |
| --- | --- |
| **Tárgy:** | **Önkormányzati tulajdonú magánutak elnevezése** |
| **Előterjesztő:** | Bíró Imre polgármester |
| **Előkészítette:** | dr. Varga Viktória jegyző |

**TISZTELT KÉPVISELŐ-TESTÜLET!**

A Magyarország helyi önkormányzatairól szóló törvény 2011. évi CLXXXIX. törvény (Mötv.) 13. § (1) bekezdés 3. pontja az önkormányzat kötelező – a 42. § 8. pontja szerint át nem ruházható képviselő-testületi – feladatai közé sorolja a közterületek elnevezést.

Az Mötv. rendelkezik arról, hogy minden belterületi és olyan külterületi közterületet el kell nevezni, amely olyan ingatlanhoz vezet, amelyen az épített környezet alakításáról és védelméről szóló törvény szerinti épület található.

A folyamatban lévő házszám-felülvizsgálat során kiderült, hogy az önkormányzat 1/1 arányú tulajdonában lévő 378 és 379 hrsz-ú kivett saját használatú út művelési ágú ingatlanok nem rendelkeznek utcaelnevezéssel.

A központi címregiszterről és a címkezelésről szóló 345/2014. (XII. 23.) Korm. rendelet 13. § (2) bekezdése alapján, ha a címképzés tárgyát képező ingatlan csak magánútról közelíthető meg, annak elnevezésére vonatkozóan a helyi önkormányzati rendeletben foglalt szabályok az irányadók.

A közterületek elnevezésének, valamint az elnevezésük megváltoztatására irányuló kezdeményezés és a házszám-megállapítás szabályairól szóló 16/2023. (X.9.) önkormányzati rendelet értelmében a közforgalom elől el nem zárt magánút elnevezésére a tulajdonos kezdeményezésére kerülhet sor. A magánút nevét elsősorban a tulajdonos által javasolt elnevezés szerint kell megállapítani. A tulajdonos elnevezésre vonatkozó javaslatát el kell fogadni, ha a javasolt elnevezés megfelel a központi címregiszterről és a címkezelésről szóló 345/2014. (XII. 23.) Korm. rendelet 13. § (5) bekezdésének.

Fentiek alapján javaslom a 378 hrsz-ú kivett saját használatú utat Pipacs utca néven, a 379 hrsz-ú kivett saját használatú utat Bozzay utca néven elnevezni.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjen.

**HATÁROZATI JAVASLAT**

Balatonszepezd Község Önkormányzata Képviselő-testülete a kizárólagos tulajdonában lévő

* Balatonszepezd 378 hrsz-ú kivett saját használatú út művelési ágú ingatlant **Pipacs** utca néven,
* Balatonszepezd 379 hrsz-ú kivett saját használatú út művelési ágú ingatlant **Bozzay utca** néven

nevezi el.

Felkéri a jegyzőt, hogy a házszámozással kapcsolatos döntést a 16/2023. (X.9.) önkormányzati rendelet, valamint a központi címregiszterről és a címkezelésről szóló 345/2014. (XII. 23.) Korm. rendelet előírásai szerinti hozza meg.

Határidő: azonnal

Felelős: jegyző

Szentantalfa, 2023. november 16.

|  |  |
| --- | --- |
|  | **Bíró Imre**  polgármester |